
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2021 M. SPALIO 6 D. ĮSAKYMO NR. 3D-626 „DĖL LIETUVOS KAIMO PLĖTROS 2014–2020 METŲ PROGRAMOS PRIEMONĖS „INVESTICIJOS Į MATERIALŲJĮ TURTĄ“ VEIKLOS SRITIES „PARAMA INVESTICIJOMS Į ŽEMĖS ŪKIO VALDAS“ ĮGYVENDINIMO PEREINAMUOJU 2021–2022 METŲ LAIKOTARPIU TAISYKLIŲ PATVIRTINIMO“ PAKEITIMO

2023 m. rugsėjo 22 d. Nr. 3D-625
Vilnius


. Pakeičiu Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos srities „Parama investicijoms į žemės ūkio valdas“ įgyvendinimo pereinamuoju 2021–2022 metų laikotarpiu taisykles, patvirtintas Lietuvos Respublikos žemės ūkio ministro 2021 m. spalio 6 d. įsakymu Nr. 3D-626 „Dėl Lietuvos kaimo plėtros 2014–2020 metų programos priemonės „Investicijos į materialųjį turtą“ veiklos srities „Parama investicijoms į žemės ūkio valdas“ įgyvendinimo pereinamuoju 2021–2022 metų laikotarpiu taisyklių patvirtinimo“, ir 20.26 papunktį išdėstau taip:
„. užtikrinti, kad daugiamečių (5 metų ir daugiau) ganyklų arba pievų plotas, priklausantis pareiškėjui nuosavybės teise ir (arba) valdomas nuomos, panaudos ar kitais pagrindais, deklaruotas ataskaitiniais metais, pagal Žemės ūkio naudmenų ir kitų plotų klasifikatoriuje nurodytą kodą DGP, būtų išlaikytas projekto įgyvendinimo ir kontrolės laikotarpiu (įsipareigojimo vykdymas nustatomas pagal Žemės ūkio naudmenų ir kitų plotų klasifikatoriaus VI grupėje „Daugiametės pievos, natūralios ir pusiau natūralios pievos“ visais nurodytais kodais deklaruotą plotą);“. 
. N u s t a t a u, kad šis įsakymas taikomas ir paramos paraiškoms, kurios pateiktos iki šio įsakymo įsigaliojimo.

